open-index/open-wikipedia-markdown huggingface dataset:
মিজিট (বামন)

**মিজিট** ( *মিজ* থেকে, একটি ছোট কামড়ানো পোকা  ) অস্বাভাবিকভাবে ছোট আকারের একজন ব্যক্তির জন্য একটি শব্দ যা কেউ কেউ এর ব্যুৎপত্তিগত কারণে নিন্দনীয় বলে মনে করেন।    যদিও *বামনের* মতো একটি চিকিৎসা সম্পর্কিত শব্দ নয় ( বামনত্বে আক্রান্ত ব্যক্তির জন্য, অনেকগুলি কারণে ঘটাবএকটি মেডিকেল অবস্থা, সাধারণত অ্যাকোনড্রোপ্লাসিয়া ), "মিজিট" শব্দটি দীর্ঘদিন ধরে সেই সকল মানুষ বা প্রাণীকে নির্দেশ করতে ব্যবহৃত হয়েছে যারা আনুপাতিকভাবে ক্ষুদ্রকায়।   এই শব্দটির শেকড় পারফরম্যান্স শিল্পের সাথে গভীরভাবে জড়িত, যেখানে ক্ষুদ্রকায় মানুষ প্রায়শই সার্কাস, পেশাদার কুস্তি এবং ভডেভিলের মতো বিনোদনমূলক কর্মকাণ্ডে নিযুক্ত থাকতেন।

এই শব্দটি সাধারণত "মিনি" বা "মিনিয়েচার" এর সমার্থক হিসেবে ব্যবহৃত হয়, যা কোনো কিছু যা সাধারণ আকারের চেয়ে অনেক ছোট, যেমন মিজিট সেল, মিজিট ক্র্যাবঅ্যাপল, মিজিট ফ্লাওয়ারপেকার, মিজিট সাবমেরিন, MG মিজিট, ডাইহাতসু মিজিট, এবং মিজিট মুসটাং বিমান; অথবা কোনো কিছু যা নিয়মিতভাবে সাধারণ আকারের চেয়ে ছোট কিছু ব্যবহার করে (একজন ব্যক্তি ছাড়া), যেমন মিজিট কার রেসিং এবং কোয়ার্টার মিজিট রেসিং।

"মিজিট" খেলা বা অংশগ্রহণের একটি ছোট সংস্করণকেও উল্লেখ করতে পারে, যেমন মিজিট গলফ ; বা খুব অল্পবয়সী অর্থাৎ, ছোট অংশগ্রহণকারীদের জন্য ডিজাইন করা কিছুর জন্য- অনেক ক্ষেত্রে বাচ্চাদের জন্য- যেমন ডিজনিল্যান্ডের মিজিট অটোপিয়া, মিজিট হকি এবং মিজিট ফুটবল।  হকি কানাডার মতো কিছু ক্রীড়া সংস্থা এই শব্দটি অপসারণ করতে প্রতিশ্রুতিবদ্ধ হয়েছে, কারণ এটিকে অনেকে আপত্তিকর মনে করতে পারে।

## তথ্যসূত্র

বিষয়শ্রেণী:বৃদ্ধির ব্যাধি
বিষয়শ্রেণী:মানব উচ্চতা
গাস মিয়ার্স

**হেনরি অগাস্টাস মেয়ার্স** (১৮৭৩ &#x2013; ৪ ফেব্রুয়ারি ১৯১২) ছিলেন একজন ইংরেজ ব্যবসায়ী, চেলসি ফুটবল ক্লাব প্রতিষ্ঠার জন্য সবচেয়ে উল্লেখযোগ্য।
ডান|থাম্ব|300x300পিক্সেল| অন্ত্যেষ্টিক্রিয়া স্মৃতিস্তম্ভ, ব্রম্পটন কবরস্থান, লন্ডন
তিনি ১৮৭৩ সালে জন্মগ্রহণ করেন। তিনি জোসেফ এবং শার্লট মেয়ার্সের পুত্র।

১৮৯৬ সালে, মিয়ার্স এবং তার ভাই জোসেফ স্ট্যামফোর্ড ব্রিজ অ্যাথলেটিক্স গ্রাউন্ড এবং পরে নিকটবর্তী বাজারের মাঠটি কিনেছিলেন। তাদের উদ্দেশ্য ছিল এটিকে দেশের সেরা ফুটবল মাঠে পরিণত করা যায় এবং সেখানে গুরুত্বপূর্ণ খেলা আয়োজন করা। তিনি ফুলহ্যাম এফসি চেয়ারম্যান হেনরি নরিসকে তার ক্লাবটিকে এই মাঠে স্থানান্তর করতে রাজি করাতে ব্যর্থ হন। পরে তিনি গ্রেট ওয়েস্টার্ন রেলওয়ে কোম্পানির কাছে জমি বিক্রি করার কথা বিবেচনা করেন যারা এটিকে কয়লা খনির আঙ্গিনা হিসেবে ব্যবহার করতে চেয়েছিল।

মিয়ার্সকে শেষ পর্যন্ত বিক্রি না করার জন্য রাজি করানো হয় এবং এর পরিবর্তে মার্চ, ১৯০৫ সালে তার নিজস্ব দল চেলসি খুঁজে বের করার সিদ্ধান্ত নেন। কথায় আছে যে তিনি ফুটবল প্রকল্পটি ছেড়ে দেওয়ার দ্বারপ্রান্তে ছিলেন। তখন তার স্কটিশ টেরিয়ার কুকুর তার সহকর্মী ফ্রেড পার্কারকে কামড় দিয়েছিল। তিনি তখনো এই ধারণাটিকে সমর্থন করেছিলেন। মিয়ার্স তার বন্ধুর প্রতিক্রিয়ায় মুগ্ধ হয়েছিলেন এবং তিনি পার্কারের পরামর্শ অনুযায়ী দল গঠনের সিদ্ধান্ত নেন।

## তথ্যসূত্র

বিষয়শ্রেণী:১৯১২-এ মৃত্যু
বিষয়শ্রেণী:১৮৭৩-এ জন্ম
বিষয়শ্রেণী:ইংরেজ ব্যবসায়ী
বিষয়শ্রেণী:চেলসি ফুটবল ক্লাবের সভাপতি
বিষয়শ্রেণী:ব্রম্পটন কবরস্থানে সমাধি
আড়তলী

**আড়তলী** বান্দরবান, চট্টগ্রাম, বাংলাদেশের একটি হালকা জনবহুল গ্রাম।  নিকটতম প্রধান শহর কক্সবাজার এবং নাইক্ষ্যংছড়ি উপজেলার নাইক্ষ্যংছড়ি গ্রাম থেকে পৌঁছানো যায়। গ্রামটি মিয়ানমার সীমান্তের কাছে অবস্থিত। গ্রামের প্রধান ধর্মীয় কেন্দ্র হল আশারতলী জামে মসজিদ, এবং আশারতলী সরকারি প্রাথমিক বিদ্যালয় এখানে অবস্থিত।

## তথ্যসূত্র

বিষয়শ্রেণী:চট্টগ্রাম বিভাগের জনবহুল স্থান
বিষয়শ্রেণী:চট্টগ্রাম বিভাগের ভূগোল অসম্পূর্ণ
ফুটি কার্পাস

**ফুটি কার্পাস** নামে পরিচিত *Gossypium arboreum*-এর একটি বিশেষ প্রকরণ (*Gossypium arboreum var. neglecta*) একসময় বাংলাদেশ (বিশেষত ঢাকার নদী তীরবর্তী অঞ্চল) ও পশ্চিমবঙ্গের স্থানীয় এলাকা থেকে বিলুপ্ত হয়ে যায় বলে ধারণা করা করা হয়। এই গাছের তুলা দিয়ে তৈরি করা হত ঢাকাই মসলিন, যা একটি বিরল এবং বিলুপ্তপ্রায় বস্ত্র। এই বিশেষ তুলার আঁশ এতই সূক্ষ্মভাবে কাটা যেত যে, অন্যান্য যেকোনো প্রকার তুলার তুলনায় এর প্রতিটি সুতার টানের শক্তি অনেক বেশি হতো। ২০১৫ সালে মসলিন পুনরুদ্ধারের একটি প্রকল্পে, নদীর ধারে অনুরূপ গাছ লাগিয়ে ফুটি কার্পাস গাছের সন্ধান করা হচ্ছে।
## বর্ণনা
ফুটি কার্পাস ছিল কোমল নমনীয় কান্ডযুক্ত একটি বহুবর্ষজীবী ভেষজ উদ্ভিদ। সবুজ শিরাযুক্ত পাতাগুলির গঠন করতলের মতো এবং সেগুলি গভীরভাবে তিনটি অংশে বিভাজিত।

ফুটি কার্পাসে বছরে দুবার ফুল ফুটতো এবং এর তন্তুগুলি ছিল খুবই ছোট। এই তন্তুগুলোকে সুতোয় রূপান্তরিত করার জন্য বিশেষ পরিবেশের প্রয়োজন হতো, যেমন নির্দিষ্ট আর্দ্রতা ও তাপমাত্রা।
## বিস্তার ও চাষাবাদ
ফুটি কার্পাস চাষের প্রধান স্থান ছিল খুবই সীমিত, যা ঢাকার নিকটবর্তী মেঘনা, শীতলক্ষ্যা এবং ব্রহ্মপুত্র নদের উঁচু পাড় ও তাদের শাখা নদীগুলির তীর বরাবর বিস্তৃত ছিল। ১৮ শতাব্দীর শেষের দিকে ফুটি কার্পাসের চাষাবাদ বন্ধ হয়ে যায়।

ধারণা করা হয় যে তুলার গাছটির এই বিশেষ জাতটি আর নেই। ২০১৫ সালে, মসলিন পুনরুদ্ধারের একটি বেসরকারি প্রকল্পে, ঢাকার ৩০ কিলোমিটার উত্তরে কাপাসিয়ায় মেঘনা নদীর তীরে *গসিপিয়াম আরবোরিয়াম ভার. নেগলেক্টা*-এর অনুরূপ গাছের বীজ রোপণ করা হয়। গাজীপুর, ময়মনসিংহ ও পার্বত্য চট্টগ্রামের নদী তীরবর্তী অঞ্চলে অনুসন্ধানে ফুটি কার্পাসের সাথে ৭০ শতাংশ মিল খুঁজে পাওয়া গেছে। মসলিনকে পুনরুদ্ধার করার সরকারি প্রকল্পটি বাংলাদেশ তাঁত বোর্ড, তুলা উন্নয়ন বোর্ড এবং রাজশাহী বিশ্ববিদ্যালয় দ্বারা বাস্তবায়িত হয়েছে, যেখানে কুমিল্লা থেকে সংগৃহীত ৩৯টি নমুনার মধ্যে ৬টি ফুটি কার্পাসের সদৃশ প্রজাতি শনাক্ত করা হয়।

## ভৌগোলিক নির্দেশক
"ঢাকাই ফুটি কার্পাস তুলা" বাংলাদেশের ৩৯তম জিআই পণ্য হিসেবে নিবন্ধিত হয়। "তদুপরি, বাংলাদেশ তাঁত বোর্ড কর্তৃক আবেদন দাখিলের প্রেক্ষিতে, "ঢাকাই ফুটি কার্পাস তুলার গাছ ও বীজ" পেটেন্ট, ডিজাইন ও ট্রেডমার্কস অধিদপ্তর কর্তৃক ভৌগোলিক নির্দেশক জার্নালে স্বীকৃতির অপেক্ষায় তালিকাভুক্ত হয়েছে।"
## তথ্যসূত্র

বিষয়শ্রেণী:বাংলাদেশের ভৌগোলিক নির্দেশক পণ্য
বেল ধারা

গণিতের ক্ষেত্রে, **বেল ধারা** হল একটি আনুষ্ঠানিক ঘাতশ্রেণি যা গাণিতিক ফাংশনের বৈশিষ্ট্য অধ্যয়নের জন্য ব্যবহৃত হয়। বেল ধারা প্রথম এরিক টেম্পল বেল কর্তৃক প্রবর্তিত এবং উন্নত করা হয়।

একটি গাণিতিক ফাংশন f এবং একটি মৌলিক সংখ্যা p এর জন্য, বেল ধারা f_p(x) সংজ্ঞায়িত করা হয়, যা p মডুলোতে f-এর বেল ধারা নামে পরিচিত:

:f_p(x)=\sum_{n=0}^\infty f(p^n)x^n

যদি দুটি গুণনীয় ফাংশন থাকে, তবে তাদের বেল ধারা সমান হলে প্রমাণ করা যায় যে ফাংশন দুটি অভিন্ন। এটি কখনও কখনও এককত্ব উপপাদ্য (uniqueness theorem) নামে পরিচিত: গুণনীয় ফাংশন f এবং g এর জন্য, f=g তখনই সত্য হবে যদি এবং কেবল যদি:

:f_p(x)=g_p(x) সকল মৌলিক সংখ্যা p-এর জন্য।

দুটি ধারার গুণফলও নির্ধারণ করা যায় (যা কখনও কখনও গুণফল উপপাদ্য বা multiplication theorem নামে পরিচিত): যে কোনও দুটি গাণিতিক ফাংশন f এবং g-এর জন্য, যদি h=f*g হয় তাদের ডিরিশলেট কনভলিউশন, তবে প্রতিটি মৌলিক সংখ্যা p-র জন্য:

:h_p(x)=f_p(x) g_p(x).\,

বিশেষত, এটি ডিরিশলেট বিপরীতের বেল ধারা সহজে নির্ধারণ করতে সাহায্য করে।

যদি f সম্পূর্ণরূপে গুণনীয় হয়, তবে আনুষ্ঠানিকভাবে:

:f_p(x)=\frac{1}{1-f(p)x}

## উদাহরণসমূহ
নিম্নে পরিচিত কিছু গাণিতিক ফাংশনের বেল ধারার উদাহরণসমূহ প্রদান করা হলো:

* মোবিয়াস ফাংশন \mu এর জন্য \mu_p(x)=1-x
* মোবিয়াস ফাংশনের বর্গের জন্য \mu_p^2(x) = 1+x
* অয়লারের টোশেন্ট \varphi এর জন্য \varphi_p(x)=\frac{1-x}{1-px}
* ডিরিশলেট কনভলিউশনের গুণনীয় পরিচয় \delta এর জন্য: \delta_p(x)=1
* লিউভিল ফাংশন \lambda এর জন্য \lambda_p(x)=\frac{1}{1+x}
* ঘাত ফাংশন \textrm{Id}_k এর জন্য (\textrm{Id}_k)_p(x)=\frac{1}{1-p^kx} এখানে, \textrm{Id}_k, যা সম্পূর্ণরূপে গুণনীয় ফাংশন \operatorname{Id}_k(n)=n^k।
* বিভাজক ফাংশন \sigma_k এর জন্য (\sigma_k)_p(x)=\frac{1}{(1-p^kx)(1-x)}।
* ধ্রুবক ফাংশনের (যার মান ১) জন্য পূরণ করে 1_p(x) = (1-x)^{-1} অর্থাৎ এটি একটি জ্যামিতিক শ্রেণি।
* যদি f(n) = 2^{\omega(n)} = \sum_{d|n} \mu^2(d), যা মৌলিক ওমেগা ফাংশনের ঘাত নির্দেশ করে, তবে f_p(x) = \frac{1+x}{1-x}
* ধরুন যে f একটি গুণনীয় ফাংশন এবং g একটি গাণিতিক ফাংশন, এবং যদি f(p^{n+1}) = f(p) f(p^n) - g(p) f(p^{n-1}) সব মৌলিক p এবং n \geq 1 এর জন্য পূর্ণ হয়, তবে f_p(x) = \left(1-f(p)x + g(p)x^2\right)^{-1}
* যদি \mu_k(n) = \sum_{d^k|n} \mu_{k-1}\left(\frac{n}{d^k}\right) \mu_{k-1}\left(\frac{n}{d}\right) মোবিয়াস ফাংশনের k-তম ক্রম নির্দেশ করে, তবে (\mu_k)_p(x) = \frac{1-2x^k+x^{k+1}}{1-x}

## সূত্র

* 

বিষয়শ্রেণী:গাণিতিক ধারা
বিষয়শ্রেণী:গাণিতিক ফাংশন
আরুবীয় অলিম্পিক কমিটি

**আরুবীয় অলিম্পিক কমিটি** (; এছাড়াও সংক্ষেপে আইওসি কোড **এআরইউ** দ্বারা পরিচিত) হলো আরুবার জাতীয় অলিম্পিক কমিটি। এই সংস্থাটির ১৯৮৫ সালে প্রতিষ্ঠিত হয়েছে; প্রতিষ্ঠার ১ বছর পর ১৯৮৬ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর আরুবার অরানিয়েস্টাডে অবস্থিত।

বর্তমানে আরুবীয় অলিম্পিক কমিটির সভাপতির দায়িত্ব পালন করছেন ওয়ান্ডা ব্রোকসেমা, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নিকোল হোভের্টশ।

## ইতিহাস
১৯৮৫ সালে আরুবার বহু-ক্রীড়ার সর্বোচ্চ সংস্থা হিসেবে আরুবীয় অলিম্পিক কমিটি প্রতিষ্ঠিত হয়েছে। ডোলি ট্রম্প এই সংস্থার প্রথম সভাপতির দায়িত্ব পালন করেছেন, যিনি ১৯৮৫ হতে ১৯৯৫ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় তিন বছর পর আরুবা ১৯৮৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে আরুবা

## তথ্যসূত্র

## বহিঃসংযোগ
*  
* এএনওসিতে আরুবীয় অলিম্পিক কমিটি 
* অলিম্পিডিয়ায় আরুবীয় অলিম্পিক কমিটি 
* অলিম্পিক.কমে আরুবীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে আরুবা
বিষয়শ্রেণী:আরুবার ক্রীড়া পরিচালনা পরিষদ
বিষয়শ্রেণী:১৯৮৫-এ আরুবায় প্রতিষ্ঠিত
বিষয়শ্রেণী:১৯৮৫-এ প্রতিষ্ঠিত ক্রীড়া সংস্থা
কার্পাস

**কার্পাস** বা **কার্পাস তুলা** (বৈজ্ঞানিক নাম: *Gossypium arboreum*) হলো *[[গসিপিয়াম]]* গণের একটি উদ্ভিদ। এটি ভারতীয় উপমহাদেশ ও প্রাচীন বিশ্বের ক্রান্তীয় ও উপক্রান্তীয় অঞ্চলের স্থানীয় প্রজাতি। সিন্ধু নদের তীরে গড়ে ওঠা সিন্ধু সভ্যতায় কাপড় উৎপাদনের জন্য কার্পাস চাষের নিদর্শন পাওয়া যায়। ১৭৫৩ সালে কার্ল লিনিয়াসের *[[স্পিসিজ প্লান্টারাম]]* গ্রন্থে এর বর্ণনা পাওয়া যায়। তিনি প্রজাতির একটি হলোটাইপ প্রদান করেন, যা বর্তমানে সুয়েডীয় প্রাকৃতিক ইতিহাস জাদুঘরের লিনিয়ান হার্বেরিয়ামে সংরক্ষিত রয়েছে।

## বর্ণনা
কার্পাস গাছ মূলত একটি গুল্মজাতীয় উদ্ভিদ, যা এক থেকে দুই মিটার পর্যন্ত লম্বা হয়ে থাকে। এর শাখা কিছুটা বেগুনি আভাযুক্ত এবং সূক্ষ্ম রোমে আবৃত থাকে। পাতার গোড়ায় সরলরৈখিক থেকে বল্লমাকার উপপত্র দেখা যায়। কখনো কখনো এরা কাস্তে আকৃতিরও হতে পারে। পাতাগুলো ১.৫ থেকে ১০ সে.মি. লম্বা বৃন্ত দ্বারা কাণ্ডের সাথে যুক্ত থাকে। পত্রফলকের আকৃতি গোলাকার থেকে ডিম্বাকার হয়ে থাকে। পাতায় পাঁচ থেকে সাতটি খাঁজ বা খণ্ডকের উপস্থিতির জন্য এদের খানিকটা ম্যাপল পাতার মতো দেখায়। খণ্ডকগুলো সরলরৈখিক থেকে বল্লমাকার হয়ে থাকে। এদের শীর্ষ দন্তাকার। মধ্যশিরা এবং কখনো কখনো এর সাথে সংযুক্ত শিরায় গ্রন্থি উপস্থিত থাকতে পারে। পত্রপৃষ্ঠ মসৃণ। কচি অবস্থায় পাতায় সরল তারকাকৃতির রোম উপস্থিত থাকে এবং পাতা পরিপক্ব হওয়ার সাথে সাথে ঝরে পড়ে।

ক্ষুদ্র ক্ষুদ্র বৃন্তে ফুল ফোটে। ফুলের নিচে উপবৃতি উপস্থিত থাকে, যা মূলত বৃত্যংশসদৃশ একমুখী মঞ্জরীপত্রের সমাহার। এরা আকারে বড় এবং প্রতিটি শীর্ষ খণ্ডিত। মাঝেমাঝে খণ্ড দৃষ্টিগোচর না-ও হতে পারে। এরা গোড়ায় তাম্বুলাকার বা হৃৎপিণ্ডাকার এবং সূক্ষ্মাগ্র। প্রকৃত বৃতি খুবই ছোট, লম্বায় প্রায়  পর্যন্ত হয়। এর আকৃতি কাপ-সদৃশ এবং পাঁচটি সূক্ষ্ম খণ্ডযুক্ত। পাঁপড়ি পাণ্ডুর হলুদ বর্ণের। মাঝেমাঝে মধ্যখানে বেগুনি রঙের সন্নিবেশ ঘটে থাকে। কখনো কখনো সম্পূর্ণ পাঁপড়িই বেগুনি বর্ণের হতে পারে। দৈর্ঘ্যে প্রতিটি পাঁপড়ি  পর্যন্ত লম্বা হতে পারে। পুংকেশর পরাগরেণু বহন করে এবং ১.৫ থেকে ২ সে.মি. পর্যন্ত লম্বা হয়। ফল  পর্যন্ত লম্বা ও তিন থেকে চারটি প্রকোষ্টবিশিষ্ট হয়ে থাকে। ফল মসৃণ, রোমবিহীন এবং লম্বাকার বা ডিম্বাকৃতির হতে পারে। পৃষ্ট খাঁজকাটা ও গর্তযুক্ত এবং প্রান্তভাগ সরু হয়ে থাকে। ভেতরের বীজ গোলাকৃতির এবং লম্বা সাদা তুলার আঁশে আবৃত থাকে।

বাংলা অঞ্চলে (বর্তমান বাংলাদেশ) ঢাকাই মসলিন নামের বিশেষ একটি কাপড় উৎপাদনে "ফুটি কার্পাস" (*Gossypium arboreum* var. *neglecta*) নামে কার্পাসের একটি বিশেষ জাতের তুলা ব্যবহৃত হতো। ঢাকার দক্ষিণে মেঘনা নদী-তীরবর্তী অঞ্চলেই কেবল এই জাতের তুলা উৎপাদিত হতো। এই তুলার প্রসারণক্ষমতা অন্যান্য জাতের তুলার চাইতেও বেশি ছিল, যা অধিক কাউন্টের সুতা কাটায় সহায়ক ছিল।

## তথ্যসূত্র

## বহিঃসংযোগ

* 
* Public domain photo (copyright expired) of *Gossypium arboreum* (flickr.com)

বিষয়শ্রেণী:তুলা
আর্বোরিয়াম
বিষয়শ্রেণী:ভারতে উদ্ভূত ফসল
বিষয়শ্রেণী:পাকিস্তানে উদ্ভূত ফসল
বিষয়শ্রেণী:তন্তু গাছ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:বাংলাদেশে উদ্ভূত ফসল
জলিল আব্বাস জিলানী

**জালিল আব্বাস জিলানি** (২ ফেব্রুয়ারি ১৯৫৫) একজন অবসরপ্রাপ্ত পাকিস্তানি কূটনীতিক, যিনি পাকিস্তানের পররাষ্ট্রসচিব হিসেবে দায়িত্ব পালন করেছেন। তিনি সাবেক তত্ত্বাবধায়ক পাকিস্তানের পররাষ্ট্রমন্ত্রী হিসেবেও দায়িত্ব পালন করেছেন। তিনি ১৭ আগস্ট ২০২৩ থেকে ৪ মার্চ ২০২৪ পর্যন্ত এই পদে ছিলেন। জালিল আব্বাস জিলানি ১৯৫৫ সালের ৩ ফেব্রুয়ারি মুলতান শহরে জন্মগ্রহণ করেন। তার পরিবারটি উচ্চপদস্থ আমলাদের জন্য পরিচিত। তিনি ডিসেম্বর ২০১৩ থেকে ফেব্রুয়ারি ২০১৭ পর্যন্ত পাকিস্তানের ২২তম রাষ্ট্রদূত হিসেবে দায়িত্ব পালন করেছেন। এর আগে, মার্চ ২০১২ থেকে ডিসেম্বর ২০১৩ পর্যন্ত তিনি পাকিস্তানের পররাষ্ট্রসচিব হিসেবে দায়িত্ব পালন করেন। জালিল আব্বাস জিলানি কেন্দ্রীয় মহাকাশ ও নিরাপত্তা গবেষণা কেন্দ্র (CASS)-এ একজন জ্যেষ্ঠ পরিচালক হিসেবেও কাজ করেছেন।

## প্রারম্ভিক জীবন ও শিক্ষা
জিলানি মুলতান শহরের একটি প্রভাবশালী পরিবারে জন্মগ্রহণ করেন। তার বাবা আজহার হুসেইন জিলানি এবং বড় ভাই আসগর হুসেইন জিলানি দুজনেই সরকারি কর্মকর্তা ছিলেন। বড় ভাই আসগর হুসেইন জিলানি পাঞ্জাব প্রদেশের প্রধান সচিব হিসেবে দায়িত্ব পালন করেছেন। এছাড়া, সাবেক প্রধানমন্ত্রী ইউসুফ রাজা গিলানি তার চাচাতো ভাই। তার চাচা তাসাদুক হুসেইন জিলানি ২০১৩–২০১৪ সময়কালে পাকিস্তানের প্রধান বিচারপতি হিসেবে দায়িত্ব পালন করেছেন।

তিনি পাঞ্জাব বিশ্ববিদ্যালয় আইন কলেজ থেকে ব্যাচেলর অফ ল'স ডিগ্রি অর্জন করেন। পরবর্তীতে তিনি প্রতিরক্ষা ও কৌশলগত অধ্যয়নে এম.এসসি ডিগ্রি অর্জন করেন। ১৯৭৯ সালের মার্চ মাসে তিনি পাকিস্তানের পররাষ্ট্র বিভাগে যোগদান করেন।

একজন বহুভাষাবিদ, তিনি উর্দু এবং ইংরেজি ছাড়াও ফরাসি, আরবি, সারাইকি, পাঞ্জাবি এবং পশতু ভাষায় দক্ষ।

## পেশাগত জীবন
জিলানি বর্তমানে অন্তর্বর্তীকালীন প্রধানমন্ত্রী কাকারের মন্ত্রিসভার একজন মন্ত্রী হিসেবে দায়িত্ব পালন করছেন।

১৯৮৯ থেকে ১৯৯২ সাল পর্যন্ত তিনি প্রধানমন্ত্রীর দপ্তরে উপসচিব হিসেবে কাজ করেছেন। ১৯৯৯ থেকে ২০০৩ পর্যন্ত তিনি ভারতে পাকিস্তানের উপ-উচ্চায়ুক্ত ছিলেন। ২০০৩ থেকে ২০০৭ পর্যন্ত তিনি পররাষ্ট্র মন্ত্রণালয়ের দক্ষিণ এশিয়া ডেস্কের প্রধান হিসেবে দায়িত্ব পালন করেন। এ সময়ে তিনি মন্ত্রণালয়ের মুখপাত্র হিসেবেও নিয়োজিত ছিলেন। ২০০৭ সালে তিনি অস্ট্রেলিয়াতে পাকিস্তানের উচ্চায়ুক্ত হিসেবে নিয়োগপ্রাপ্ত হন এবং ২০০৯ পর্যন্ত এই দায়িত্বে ছিলেন। এরপর তিনি ব্রাসেলস থেকে ইউরোপীয় ইউনিয়নের জন্য পাকিস্তানের রাষ্ট্রদূত হিসেবে কাজ করেন। জিলানি ২০১০ সালে বিপিএস-২২ গ্রেডে উন্নীত হন। এর পর মার্চ ২০১২ সালে তিনি দেশের পররাষ্ট্র মন্ত্রণালয়ের সর্বোচ্চ পদ, পররাষ্ট্রসচিব হিসেবে নিয়োগ পান।

জিলানি পাকিস্তানের অন্তর্বর্তীকালীন প্রধানমন্ত্রী পদে একজন সম্ভাব্য প্রার্থী হিসেবে আবির্ভূত হন।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানের পররাষ্ট্রমন্ত্রী
বিষয়শ্রেণী:পাকিস্তানের পররাষ্ট্র সচিব
বিষয়শ্রেণী:মার্কিন যুক্তরাষ্ট্রে পাকিস্তানের রাষ্ট্রদূত
ব্যালড

**ব্যালড** হল গীতি কাব্যের একটি বিশেষ রূপ। মধ্যযুগের শেষ দিক থেকে ১৯শ শতাব্দী পর্যন্ত গ্রেট ব্রিটেন এবং আয়ারল্যান্ডের জনপ্রিয় কবিতা এবং গানের বিশেষভাবে বৈশিষ্ট্যমন্ডিত ছিল ব্যালেড নামক সাহিত্যের এই ধারা। এই ব্যালেডগুলো প্রথমদিকে গোটা ইউরোপ জুড়ে এবং পরে অস্ট্রেলিয়া, উত্তর আফ্রিকা, উত্তর আমেরিকা এবং দক্ষিণ আমেরিকায় ব্যাপকভাবে ব্যবহৃত হয়েছিল।

যদিও গীতিকাগুলোতে নির্দিষ্ট কাঠামো নেই এবং তাদের লাইন বা পঙক্তি  এবং স্তবকের সংখ্যায় ভিন্ন হতে পারে, অনেক গীতিকায় (মূলত ইংরেজি সাহিত্যের ক্ষেত্রে) এবিসিবি (ABCB) বা এবি এবি (ABAB) চতুষ্পদী ছন্দ ব্যবহার করে, যার মূলটি একটি ছড়া দ্বিতীয় এবং চতুর্থ লাইন। একটি জনপ্রিয় ধারণার বিপরীতে, একটি ব্যালেডে ঠিক ১৩টি লাইন খুব কমই দেখা যায়। সেই সাথে, দ্বিপদী ছড়া খুব কমই ব্যালেডে স্থান পায়।

অনেক গীতিকাকে ব্রডসাইড একক-পাতা হিসাবে লেখা এবং বিক্রি করা হয়েছিল। ১৮শ শতাব্দীর পর থেকে কবি ও সুরকাররা প্রায়শই গীতিকবিতার জন্য এই সাহিত্যরূপটি ব্যবহার করতেন। ঊনবিংশ শতাব্দীর শেষের দিকে, শব্দটি জনপ্রিয় প্রেমের গান একটি মন্থর রূপের অর্থ গ্রহণ করে এবং প্রায়শই যে কোনও প্রেমের গানের জন্য ব্যবহৃত হয়, বিশেষত পপ বা রক সঙ্গীতের আবেগপ্রবণ গীতিকা। যদিও শব্দটি একটি শৈলীযুক্ত গল্প বলার গানের ধারণার সাথেও যুক্ত, বিশেষত যখন চলচ্চিত্রের মতো অন্যান্য মাধ্যমের শিরোনাম হিসাবে ব্যবহৃত হয়।

## উৎপত্তি

একটি বর্ণনামূলক গান হিসেব, এগুলোর মূলভাব এবং কার্যকারিতা স্ক্যান্ডিনেভীয় এবং জার্মানিক গল্প বলার ঐতিহ্য থেকে উদ্ভূত হতে পারে, যার উদাহরণ বেওউলফের মতো মহাকাব্যে দেখা যায়।

## তথ্যসূত্র

বিষয়শ্রেণী:লোকসঙ্গীত
বিষয়শ্রেণী:লোককবিতা
বিষয়শ্রেণী:কাব্যিক রূপ
হিটলিস্ট (২০০৯-এর চলচ্চিত্র)

**হিটলিস্ট** হলো ২০০৯ সালের ভারতীয় বাংলা ভাষার রোমাঞ্চকর নাট্য চলচ্চিত্র। চিত্রনাট্য, গল্প, সঙ্গীতায়োজন ও পরিচালনা করেন সন্দীপ রায় এবং প্রযোজনা করেন মৌ রায়চৌধুরী। এতে প্রধান ভূমিকায় অভিনয় করেছেন কোয়েল মল্লিক, সাহেব চট্টোপাধ্যায়, ধৃতিমান চট্টোপাধ্যায় এবং টোটা রায়চৌধুরী। ২০০৯ সালে চলচ্চিত্রটি মুক্তি পায়।

## অভিনয়শিল্পী
**প্রধান চরিত্র**
* ধৃতিমান চট্টোপাধ্যায়
* টোটা রায়চৌধুরী
* সুদীপ্তা চক্রবর্তী
* সাহেব চট্টোপাধ্যায়
* শাশ্বত চট্টোপাধ্যায়
* শুভ্রজিৎ দত্ত
* সিদ্ধার্থ চট্টোপাধ্যায়
* কোয়েল মল্লিক
**অতিথি চরিত্রে উপস্থিতি**
* দীপঙ্কর দে
* মিঠু চক্রবর্তী
**বিশেষ চরিত্রে উপস্থিতি**
* টিনু আনন্দ
* বাবুল সুপ্রিয়

## সঙ্গীত
সুর ও সংগীত পরিচালনা করেন সন্দীপ রায়।

## তথ্যসূত্র

## বহিঃসংযোগ

* 

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:২০০৯-এর রোমাঞ্চকর চলচ্চিত্র
বিষয়শ্রেণী:২০০৯-এর রোমাঞ্চকর নাট্য চলচ্চিত্র
বিষয়শ্রেণী:সন্দীপ রায় পরিচালিত চলচ্চিত্র
শ্রেণিবিভাজন উপপাদ্য

গণিতে একটি **শ্রেণিবিন্যাস উপপাদ্য** শ্রেণিবিন্যাস সমস্যার উত্তর দেয়: "কিছু সমতুল্যতার আওতায় প্রদত্ত প্রকারের বস্তুসমূহ কী কী?" এটি একটি পুনরাবৃত্তিহীন তালিকা প্রদান করে: প্রতিটি বস্তু ঠিক একটি শ্রেণির সাথে সমতুল্য।

শ্রেণিবিন্যাস সম্পর্কিত কয়েকটি বিষয় নিচে উল্লেখ করা হলো:

* সমতুল্যতার সমস্যা: "দুটি বস্তুর মধ্যে তারা সমতুল্য কিনা তা নির্ধারণ করুন।"  
* পূর্ণাঙ্গ বৈশিষ্ট্যসমূহের সেট, যা বাস্তবায়নযোগ্য বৈশিষ্ট্যসমূহের সাথে শ্রেণিবিন্যাস সমস্যার সমাধান দেয় এবং এটি সমাধানের একটি ধাপ। (বৈশিষ্ট্যের মানসমূহ বাস্তবায়নযোগ্য তখনই, যখন এরকম একটি বস্তু থাকে যার বৈশিষ্ট্যসমূহ নির্দিষ্ট মান গ্রহণ করে।)  
*  (বাস্তবায়নযোগ্য বৈশিষ্ট্যসমূহের সাথে) শ্রেণিবিন্যাস এবং সমতুল্যতার সমস্যার সমাধান দেয়।  
* একটি মানক ফর্ম শ্রেণিবিন্যাস সমস্যার সমাধান দেয় এবং এটি আরও তথ্য সরবরাহ করে: এটি কেবল প্রতিটি শ্রেণিকে শ্রেণিবদ্ধ করে না, বরং প্রতিটি শ্রেণির একটি নির্ধারিত (মানক) উপাদান প্রদান করে।

গণিতে অনেক **শ্রেণিবিন্যাস উপপাদ্য** বিদ্যমান, যেমন নিচে বর্ণিত হয়েছে।

## জ্যামিতি
* ইউক্লিডীয় প্লেন আইসোমেট্রির শ্রেণিবিন্যাস  
* প্লেটনিক সলিডের শ্রেণিবিন্যাস  
* পৃষ্ঠতলের শ্রেণিবিন্যাস উপপাদ্যসমূহ  
** দুই-মাত্রিক বন্ধ ম্যানিফোল্ডের শ্রেণিবিন্যাস  
** এনরিকেস–কোদাইরা শ্রেণিবিন্যাস বীজগাণিতিক পৃষ্ঠতল (জটিল মাত্রা দুই, বাস্তব মাত্রা চার)  
** নিলসেন–থার্সটন শ্রেণিবিন্যাস যা একটি সীমাবদ্ধ পৃষ্ঠের হোমিওমরফিজম চিহ্নিত করে  
* থার্সটনের আটটি মডেল জ্যামিতি এবং জিওমেট্রাইজেশন অনুমান  
* বার্জার শ্রেণিবিন্যাস  
* রিম্যানীয় সমমিতি স্থানগুলোর শ্রেণিবিন্যাস  
* তিন-মাত্রিক লেন্স স্পেসের শ্রেণিবিন্যাস  
* ম্যানিফোল্ডের শ্রেণিবিন্যাস

## বীজগণিত
* সীমিত সরল গ্রুপগুলোর শ্রেণিবিন্যাস  
** অ্যাবেলিয়ান গ্রুপগুলোর শ্রেণিবিন্যাস  
** সীমিত উৎপন্ন অ্যাবেলিয়ান গ্রুপগুলোর শ্রেণিবিন্যাস  
** র‌্যাঙ্ক ৩ পরিবর্তন গ্রুপের শ্রেণিবিন্যাস  
** ২-ট্রানজিটিভ পরিবর্তন গ্রুপের শ্রেণিবিন্যাস  
* আর্টিন-ওয়েডারবার্ন উপপাদ্য &mdash; সেমিসিম্পল রিংয়ের জন্য একটি শ্রেণিবিন্যাস উপপাদ্য  
* ক্লিফোর্ড অ্যালজেব্রার শ্রেণিবিন্যাস  
* নিম্নমাত্রিক বাস্তব লি অ্যালজেব্রার শ্রেণিবিন্যাস  
* সরল লি অ্যালজেব্রা এবং গ্রুপগুলোর শ্রেণিবিন্যাস  
** সরল জটিল লি অ্যালজেব্রার শ্রেণিবিন্যাস  
** সরল বাস্তব লি অ্যালজেব্রার শ্রেণিবিন্যাস  
** কেন্দ্রহীন সরল লি গ্রুপের শ্রেণিবিন্যাস  
** সরল লি গ্রুপগুলোর শ্রেণিবিন্যাস  
* বিয়ানচি শ্রেণিবিন্যাস  
* এডিই শ্রেণিবিন্যাস  
* ল্যাংল্যান্ডস শ্রেণিবিন্যাস

## রৈখিক বীজগণিত
* সীমিত-মাত্রার ভেক্টর স্থান (মাত্রা অনুসারে)  
* র‌্যাঙ্ক-নালিটি উপপাদ্য (র‌্যাঙ্ক এবং নালিটি অনুসারে)  
* পূর্বনির্ধারিত ক্ষেত্রের ওপর সীমিত উৎপন্ন মডিউলের গঠন তত্ত্ব  
* জর্ডান স্বাভাবিক রূপ  
* ফ্রোবেনিয়াস স্বাভাবিক রূপ (যৌক্তিক মানক রূপ)  
* সিলভেস্টারের জড়তার আইন

## বিশ্লেষণ
* বিচ্ছিন্নতার শ্রেণিবিন্যাস

## গতিশীল সিস্টেম
* ফাতুর উপাদানগুলোর শ্রেণিবিন্যাস  
* রাটনার শ্রেণিবিন্যাস উপপাদ্য

## গাণিতিক পদার্থবিজ্ঞান
* তড়িৎচুম্বক ক্ষেত্রগুলোর শ্রেণিবিন্যাস  
* পেট্রভ শ্রেণিবিন্যাস  
* সেগ্রে শ্রেণিবিন্যাস  
* উইগনার শ্রেণিবিন্যাস

## আরও দেখুন
* প্রতিনিধিত্ব উপপাদ্য  
* তুলনা উপপাদ্য  
* ম্যানিফোল্ডের তালিকা  
* উপপাদ্যের তালিকা

## তথ্যসূত্র

বিষয়শ্রেণী:গাণিতিক উপপাদ্য
আইএনএস বর্ষা

**আইএনএস বর্ষা** হল একটি নতুন নৌ ঘাঁটি যা ভারতীয় নৌবাহিনীর জন্য **বর্ষা প্রকল্পের** অধীনে তৈরি করা হচ্ছে। এই ঘাঁটি হবে নৌবাহিনীর পারমাণবিক সাবমেরিন এবং জাহাজের নতুন বহরের আবাসস্থল। এটি নৌবাহিনীর পূর্ব নৌ কমান্ডের সদর দফতর বিশাখাপত্তনম থেকে প্রায়  ব্যাসার্ধের মধ্যে অবস্থিত করার পরিকল্পনা করা হয়েছিল। পূর্ববর্তী সংবাদ প্রতিবেদনে পরামর্শ দেওয়া হয়েছিল যে গঙ্গাভারম নতুন ঘাঁটির প্রাথমিক সাইট ছিল। ভিত্তিটি এখন রামবিলিতে তৈরি করা হচ্ছে, যা বিশাখাপত্তনম থেকে  দূরে অবস্থিত।

## নির্মাণ
আইএনএস বর্ষা বিশাখাপত্তনম বন্দরে যানজট কমিয়ে দেবে, যা নৌবাহিনী এবং বেসামরিক নৌপরিবহন মন্ত্রণালয় উভয়ই ব্যবহার করে। ইস্টার্ন ফ্লিটের দ্রুত সম্প্রসারণের কারণে ভাইজাগে নৌবাহিনীর ডকইয়ার্ডগুলি বার্থিং স্পেসের ঘাটতির সম্মুখীন হয়েছে, যা ২০০৬ সালে ১৫টি বড় যুদ্ধজাহাজ থেকে ২০১২ সালে ৪৬-এ বেড়েছে এবং এখনও প্রসারিত হচ্ছে। ভাভা অ্যাটমিক রিসার্চ সেন্টার (BARC) এর কাছাকাছি একটি বড় সুবিধা বর্ষায় থাকবে এবং এতে আধুনিক পারমাণবিক প্রকৌশল সহায়তা সুবিধা এবং বিস্তৃত ক্রুদের থাকার ব্যবস্থা থাকবে। এটি পূর্ব ঘাটের ভূগর্ভস্থ কলমের মধ্যে ভারতীয় নৌবাহিনীর জন্য ১২টিরও বেশি পারমাণবিক চালিত ব্যালিস্টিক ক্ষেপণাস্ত্র এবং আক্রমণ সাবমেরিনের বহরকে সমর্থন করার জন্য ডিজাইন করা হয়েছে। এটি মহাকাশ এবং বায়বীয় নজরদারির সময় সাবমেরিন সনাক্তকরণ এড়াবে এবং শত্রুদের বিমান হামলা থেকে তাদের রক্ষা করবে। নৌবাহিনী ঘাঁটির জন্য পারমাণবিক নিরাপত্তা বৈশিষ্ট্য সম্পর্কিত বিদেশী প্রযুক্তিগত সহায়তা চাইছে।
## তথ্যসূত্র

বর্ষা
ডিটকিন সেট

গণিতে, একটি **ডিটকিন সেট** হলো একটি বৃত্তের মধ্যে বদ্ধ উপসেট, যাতে সেটের উপর অদৃশ্য হয়ে যাওয়া একটি ফাংশন f, φnf ফাংশন দ্বারা আনুমান করা যায় এবং সেটের আশেপাশের φ অদৃশ্য হয়ে যায়। এটি *ডিটকিন* দ্বারা প্রবর্তিত হয়েছিল।

## তথ্যসূত্র
*

বিষয়শ্রেণী:গাণিতিক বিশ্লেষণ
ক্লেমান্টিন ওয়ামারিয়া

**জয়ফুল ক্লেমান্টিন ওয়ামারিয়া** (জন্ম ১৯৮৮) একজন রুয়ান্ডীয়-মার্কিন লেখিকা, বক্তা এবং মানবাধিকার আইনজীবী।

রুয়ান্ডায় জন্মগ্রহণ করেন, তিনি রুয়ান্ডার গণহত্যার কারণে ছয় বছর বয়সে কিগালিতে তার বাড়ি এবং তার বাবা-মাকে ছেড়ে যেতে বাধ্য হন। তিনি দেশের দক্ষিণে তার যৌথ পরিবারের সাথে আশ্রয় চেয়েছিলেন কিন্তু গণহত্যাকারীরা সেখানেও পরিবারটিকে লক্ষ্যবস্তু করলে তাকে আবার পালাতে বাধ্য করা হয়। তিনি এবং তার বড় বোন দেশ ছেড়ে পালান এবং মার্কিন যুক্তরাষ্ট্রে শরণার্থী আশ্রয় পাওয়ার আগে আফ্রিকার মধ্যে আশ্রয় খুঁজতে খুঁজতে বেশ কয়েক বছর কাটিয়েছিলেন।

তিনি শিকাগো এলাকায় একটি পরিবারের সাথে বসতি স্থাপন করেন এবং তেরো বছর বয়সে প্রথমবারের মতো আনুষ্ঠানিক স্কুলের পড়াশোনা শুরু করেন। তিনি ২০০৬ সালে *দ্য অপরাহ উইনফ্রে শো* এর একটিতে উপস্থিত হয়ে আন্তর্জাতিক মনোযোগ অর্জন করেন যা তার পিতামাতার সাথে একটি আশ্চর্যজনক পুনর্মিলনে সাহায্য করেছিল। ইয়েল ইউনিভার্সিটি থেকে স্নাতক হওয়ার পর, তিনি একটি টেড টক সহ আরো অনুষ্ঠানে গল্প-কথক হিসাবে কর্মজীবন শুরু করেন। ২০১৮ সালে, তিনি *দ্য গার্ল হু স্মাইলড বিডস* শিরোনামে তার জীবনের অভিজ্ঞতা বর্ণনা করে একটি বই প্রকাশ করেন। তিনি অ্যালেক্স পুরস্কার ২০১৯ এর প্রাপক।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন প্রেরণাদায়ী বক্তা
বিষয়শ্রেণী:মার্কিন নারী স্মৃতিকথাকার
বিষয়শ্রেণী:নারী প্রেরণাদায়ী বক্তা
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২০শ শতাব্দীর মার্কিন স্মৃতিকথাকার
বিষয়শ্রেণী:২১শ শতাব্দীর মার্কিন নারী
বিষয়শ্রেণী:রুয়ান্ডীয় লেখিকা
বিষয়শ্রেণী:রুয়ান্ডীয় লেখক
বিষয়শ্রেণী:তুতসি ব্যক্তি
বিষয়শ্রেণী:২১শ শতাব্দীর মার্কিন স্মৃতিকথাকার
অয়লার যোগফল

সংকোচনশীল ধারা এবং অপসারণশীল ধারার গাণিতিক প্রক্রিয়ায় **অয়লার যোগফল** একটি যোগ করার পদ্ধতি। অর্থাৎ, এটি ধারার মান নির্ধারণের একটি পদ্ধতি, যা আংশিক যোগফলের ক্ষেত্রে সীমা নেওয়ার প্রচলিত পদ্ধতি থেকে আলাদা। একটি সিরিজ Σ *a* *n* দেওয়া হলে, যদি এর অয়লার রূপান্তর একটি যোগফলকে নির্দিষ্ট করে তাহলে সেই যোগফলটিকে মূল ধারার **অয়লার যোগফল** বলা হয়। অপসারণশীল ধারার মান নির্ধারণের জন্য ব্যবহার হওয়ার পাশাপাশি অয়লার যোগফল সংকোচনশীল ধারার যোগফল দ্রুত নির্ধারণে ব্যবহৃত হয়।

অয়লার যোগফলকে (E, *q* ) দ্বারা প্রকাশ করা হয় যেখানে *q* ≥ 0। (E, 1) যোগফল হল সাধারণ অয়লার যোগফল। অয়লার যোগফলের এই সমস্ত পদ্ধতি বোরেল যোগফলের তুলনায় দুর্বল; *q* > 0 এর জন্য অয়লার যোগফল আবেল যোগফল থেকে ভিন্ন হয়ে থাকে।

## সংজ্ঞা
কিছু মান *y এর* জন্য আমরা অয়লার যোগফলকে সংজ্ঞায়িত করতে পারি (যদি এটি *y* এর সেই মানের জন্য সংকোচনশীল হয়) একটি নির্দিষ্ট সাধারণ যোগফলের সাথে মিল রেখে এইভাবে:

:  _{E_y}\, \sum_{j=0}^\infty a_j := \sum_{i=0}^\infty \frac{1}{(1+y)^{i+1}} \sum_{j=0}^i \binom{i}{j} y^{j+1} a_j .

সমস্ত সাধারণ যোগফল সত্যিই সংকোচনশীল হলে, অয়লার যোগফল বাম দিকের সমান হবে। যাইহোক, অয়লার যোগফলের ব্যবহার সংকোচনকে ত্বরাণ্বিত পারে (এটি বিশেষ করে বিকল্প ধারা তৈরির জন্য উপযোগী); কখনও কখনও এটি অপসারণশীল ধারার যোগফলের বিশেষভাবে দরকারী হয়ে থাকে।

বিনিময়কৃত যোগফলের শুদ্ধি পরীক্ষার জন্য, অয়লারের যোগফল প্রাথমিক ধারায় রূপান্তরিত করে, কারণ

: y^{j+1}\sum_{i=j}^\infty \binom{i}{j} \frac{1}{(1+y)^{i+1}}=1.

এই পদ্ধতি পুনরাবৃত্তি করে সঠিক করা যাবে না, কারণ

:  _{E_{y_1}} {}_{E_{y_2}}\sum = \, _{E_{\frac{y_1 y_2}{1+y_1+y_2}}} \sum.

## উদাহরণ

* সাধারণ যোগফলের জন্য *y* = 1 ব্যবহার করা হলে\sum_{j=0}^\infty (-1)^j P_k(j) আমরা পাই \sum_{i=0}^k \frac{1}{2^{i+1}} \sum_{j=0}^i \binom{i}{j} (-1)^j P_k(j), যদি *P <sub>k</sub>* k ডিগ্রি এর বহুপদী হয়। মনে রাখবেন যে ভিতরের যোগফল  এর জন্য শূন্য হবে, তাই এই ক্ষেত্রে অয়লার যোগফল একটি অসীম ধারাকে একটি সসীম ধারার যোগফলে রূপান্তরিত করে।
* বিশেষ ক্ষেত্র:P_k(j):= (j+1)^k বার্নোলি সংখ্যার একটি সুস্পষ্ট উপস্থাপনা প্রদান করে, যেহেতু \frac{B_{k+1}}{k+1}=-\zeta(-k) ( রিম্যান জেটা ফাংশন )। প্রকৃতপক্ষে, এই ক্ষেত্রে সাধারণ যোগফল ভিন্ন হয়ে যায় যেহেতু *k* ধনাত্মক, কিন্তু অয়লার যোগফলকে জেটা ফাংশনে (অথবা ডিরিচলেট ইটা ফাংশনে ) প্রয়োগ করলে (cf. বিশ্বব্যাপী অভিসারী সিরিজ ) পাওয়া যায়।\frac{1}{1-2^{k+1}}\sum_{i=0}^k \frac{1}{2^{i+1}} \sum_{j=0}^i \binom{i}{j} (-1)^j (j+1)^k  যা বন্ধ আকারের ।
* \sum_{j=0}^\infty z^j= \sum_{i=0}^\infty \frac{1}{(1+y)^{i+1}} \sum_{j=0}^i \binom{i}{j} y^{j+1} z^j = \frac{y}{1+y} \sum_{i=0}^\infty \left( \frac{1+yz}{1+y} \right)^i

: *y* এর একটি উপযুক্ত মানের সাথে (অর্থাৎ − এর সমান বা কাছাকাছি) ধারাটির সমষ্টি হয়  ।

## আরও দেখুন

* দ্বিপদী রূপান্তর
* বোরেল যোগফল
* সেসারো যোগফল
* ল্যাম্বার্ট যোগফল
* পেরনের সূত্র
* আবেলিয়ান এবং টবেরিয়ান উপপাদ্য
* আবেল-প্লানা সূত্র
* আবেলের যোগফল সূত্র
* ভ্যান উইজগার্ডেন রূপান্তর
* অয়লার-বুল যোগফল

## তথ্যসূত্র
* 
* 
* 

বিষয়শ্রেণী:সমষ্টিযোগ্যতা পদ্ধতি
বিষয়শ্রেণী:গাণিতিক ধারা
ওশেন ইরাদুকুন্দা

**বেলে ওশেন ইরাদুকুন্দা** (জন্ম ১১ নভেম্বর, ১৯৯৬) হলেন একজন রুয়ান্ডীয়-মার্কিন অভিনেত্রী, চলচ্চিত্র পরিচালক এবং চিত্রনাট্যকার।  তিনি রুয়ান্ডায় জন্মগ্রহণ করেন এবং বেড়ে ওঠেন এবং বর্তমানে ক্যালিফোর্নিয়ার লস এঞ্জেলেসে বসবাস করেন। তার ডাকনাম, *বেলে*, *লিভিং উইথ দ্য ডেড*, *টিল ডেথ ডু আস অ্যাপার্ট* এবং *শিফটি বিজনেসের* মতো চলচ্চিত্রগুলিতে তার অভিনয়ের জন্য গৃহীত হয়েছে। 

## কর্মজীবন
ইরাদুকুন্ডা ২০১৯ সালে টাইলার পেরির একটি হলিউড কমেডি-নাট্য টিভি ধারাবাহিক, *সিস্তাস* এ ওয়েট্রেসের ভূমিকায় অভিনয় করে আত্মপ্রকাশ করেন।  ২০২০ সালে, তিনি *থ্যাং ইয়ু ফর আন্ডারইস্টিমেটিং মী* চলচ্চিত্রটির চিত্রনাট্য লিখেন এবং পরিচালনাও করেন। 

## অভিনয়ের তালিকা

### চলচ্চিত্র

### টেলিভিশন

## তথ্যসূত্র

## বহিঃসংযোগ

* আইএমডিবিতে বেলে ওশেন ইরাদুকুন্ডা
* মঞ্চ৩২-এ ওশেন ইরাদুকুন্ডা
* ইনস্টাগ্রামে leoceanneofficial

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:রুয়ান্ডীয় অভিনেত্রী
অন্বেষী জৈন

**অন্বেষী জৈন** (জন্ম: ২৫ জুন, ১৯৯৬) একজন ভারতীয় অভিনেত্রী, সঙ্গীতশিল্পী ও টেডএক্স বক্তা। তিনি ২০১৯ সালে ওয়েব ধারাবাহিক *[[গান্দি বাত]]*–এ অভিনয়ের মাধ্যমে পরিচিতি অর্জন করেছিলেন।

## প্রারম্ভিক জীবন
অন্বেষী ১৯৯৬ সালের ২৫ জুন মধ্যপ্রদেশের খাজুরাহোতে একটি জৈন পরিবারে জন্মগ্রহণ করেন। তিনি রাজীব গান্ধী প্রযুক্তি বিশ্ববিদ্যালয়ে ইলেকট্রনিক প্রকৌশলে পড়াশোনা করেছেন।

## কর্মজীবন
অন্বেষী ২০১৯ সালে গান্দি বাত–এ অভিনয় করে রাতারাতি খ্যাতি অর্জন করেছিলেন। ধারাবাহিকটির দ্বিতীয় মৌসুমের প্রথম পর্বে তিনি নীতা নামে এক উভকামী গ্রাম্য নারীর চরিত্রে অভিনয় করেছিলেন। তার ও ফ্লোরা সাইনির যৌন দৃশ্য ভাইরাল হলে তিনি ব্যাপক পরিচিত পান এবং তার ইনস্টাগ্রাম অনুসারীদের সংখ্যা উল্লেখযোগ্য বৃদ্ধি পেতে থাকে। এরপর, ২০১৯ সালের শেষদিকে তিনি গুগলে সবচেয়ে বেশি খোঁজ করা তারকাদের একজন হয়ে উঠেন।

২০২০ সালে তিনি *কমিটমেন্ট* চলচ্চিত্রের মাধ্যমে তেলুগু চলচ্চিত্রে অভিষেক করেন। একই বছর, তিনি *জি*–এ কেন্দ্রীয় চরিত্রে অভিনয়ের মাধ্যমে গুজরাতি চলচ্চিত্রেও অভিষেক করেছিলেন। ২০২২ সালে অন্বেষী রবি তেজার চলচ্চিত্র *[[রামারাও অন ডিউটি]]*–তে আইটেম নম্বরে অভিনয় করেছিলেন।

## চলচ্চিত্রের তালিকা

## পূর্ণদৈর্ঘ্য চলচ্চিত্র

### ওয়েব ধারাবাহিক

## গানের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:মধ্যপ্রদেশের নারী মডেল
বিষয়শ্রেণী:মধ্যপ্রদেশের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় গায়িকা
ইন্দ্রাশীষ রায়

**ইন্দ্রাশীষ রায়** একজন ভারতীয় চলচ্চিত্র ও টেলিভিশন অভিনেতা। *গানের ওপারে* তিনি টিনটিন চরিত্রে অভিনয় করেন। পরে তিনি চন্দ্রকিরণ চৌধুরীর প্রধান চরিত্রে অভিনয় করেন, যিনি ধারাবাহিক *[[অদ্বিতীয়া|নাটকের]]* পুরুষ নায়ক ছিলেন। তিনি কৌশিক গাঙ্গুলীর *[[রঙ মিলান্তি|রং মিলান্তির]]* মাধ্যমে চলচ্চিত্রে আত্মপ্রকাশ করেন।  স্টার জলসার ধূলোকণা চলচ্চিত্রে লালনের চরিত্রে অভিনয় করেও মন জয় করেন তিনি।

## কর্মজীবন
ইন্দ্রাশীশ রায় ২০০৮ সালে স্বল্পদৈর্ঘ্য চলচ্চিত্র **অ্যান্ড দ্যায়ার ওয়াজ নট এভার আফটার**-এ সহকারী পরিচালক হিসাবে তার কর্মজীবন শুরু করেন। তিনি ২০০৯ সালে আকাশ বাংলা চ্যানেলের টেলিভিশন সিরিজ **"চ্যাম্পিয়ন"**-এ অভিনয়ের মাধ্যমে আত্মপ্রকাশ করেন, যেখানে তিনি প্রতিপক্ষ রনি চরিত্রে অভিনয় করেছিলেন। ২০১০ সালে, তিনি বাংলা ধারাবাহিক **"গানের ওপারে"**-তে টিনটিন চরিত্রে অভিনয় করে তার বড় সাফল্য অর্জন করেন। এরপর, তিনি ২০১১ সালে স্টার জলসায় *[[অদ্বিতীয়া]]* ধারাবাহিকে পুরুষ মুখ্য চরিত্র, চন্দ্রকিরণ চৌধুরী ওরফে "চাঁদ" এর ভূমিকায় অভিনয় করেন।

## চলচ্চিত্রের তালিকা
* রং মিলান্তি

## তথ্যসূত্র

## বহিঃসংযোগ

* 

বিষয়শ্রেণী:কলকাতার_অভিনেতা
ইসিবি চত্বর–জসীমউদ্দীন মোড় সড়ক

**ইসিবি চত্বর—জসীমউদ্দীন মোড় সড়ক** হলো বাংলাদেশের ঢাকার একটি রাস্তা। এর দৈর্ঘ্য আনুমানিক ৬ কিলোমিটার। এটি দক্ষিণে বিমানবন্দর সড়কের পশ্চিমে ঢাকা সেনানিবাস এলাকায় অবস্থিত ইসিবি চত্বর থেকে মানিকদী, বালুরঘাট, বাউনিয়া হয়ে উত্তরার জসীমউদ্দিন অ্যাভিনিউর মোড় পর্যন্ত বিস্তৃত। ঢাকা উত্তর সিটি কর্পোরেশন এর রক্ষণাবেক্ষণে নিয়োজিত।

এই রাস্তায় যাতায়াতের প্রধান উপায় হচ্ছে অটোরিকশা। এটি উত্তরাকে মিরপুরের সাথে যুক্ত করেছে। উত্তরা, মিরপুর ও সেনানিবাস এলাকার অন্তত এক লাখ বাসিন্দা এই রাস্তা ব্যবহার করে। এর জসীমউদ্দিন–বাউনিয়া অংশটি হজরত শাহজালাল আন্তর্জাতিক বিমানবন্দরের রানওয়ের নিকটে অবস্থিত বিধায় লোকজন কাছ থেকে বিমান উড্ডয়ন দেখতে সেখানে গিয়ে থাকে। ২০১৬ সালে রাস্তাটির জসীমউদ্দিন অ্যাভিনিউ অংশটি রাজধানী উন্নয়ন কর্তৃপক্ষ বাণিজ্যিক রাস্তায় রূপান্তরের উদ্যোগ নিয়েছিল। ২০২৩ সালে ঢাকা উত্তর সিটি কর্পোরেশনের তৎকালীন মেয়র আতিকুল ইসলাম রাস্তাটি প্রশস্তকরণের পরিকল্পনার কথা ঘোষণা করেন। ২০২৬ সালে জাতীয় সংসদ নির্বাচনের প্রাক্কালে বাংলাদেশ জাতীয়তাবাদী দলের চেয়ারপারসন হিসেবে তারেক রহমান রাস্তাটি ৬০ ফুট প্রশস্ত করার প্রতিশ্রুতি দেন।

## তথ্যসূত্র

বিষয়শ্রেণী:উত্তরা
বিষয়শ্রেণী:ঢাকার রাস্তা
গ্ল্যাডিস থম্পসন

**গ্ল্যাডিস থম্পসন** (জন্ম ৬ এপ্রিল ১৯৮৩) একজন লাইবেরীয় স্প্রিন্টার। তিনি ২০০৪ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লাইবেরীয় নারী স্প্রিন্টার
বিষয়শ্রেণী:লাইবেরিয়ার অলিম্পিক মল্লক্রীড়াবিদ
বিষয়শ্রেণী:অলিম্পিক নারী স্প্রিন্টার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
সৈয়দা শরীফ গার্হস্থ্য অর্থনীতি কলেজ

**সৈয়দা শরীফ গার্হস্থ্য্য অর্থনীতি কলেজ** চাঁপাইনবাবগঞ্জ জেলার শিবগঞ্জ উপজেলা আহম্মদ নগর কমপ্লেক্সের (আনক) একটি প্রতিষ্ঠান এবং কলেজটি স্থাপিত হয় ১৯৯৫ সালে। পরে কলেজটি এমপিওভুক্ত করা হয়।

## ইতিহাস

কলেজ প্রতিষ্ঠার পরিকল্পনা প্রতিষ্ঠাতা জহির আহমদ বকুল** তিনি তার নিজস্ব এলাকায় একটি কলেজ প্রতিষ্ঠা করা যায় কিনা এ বিষয়ে আলাপ  আলোচনা করেন এবং দীর্ঘ আলোচনান্তে প্রতিষ্ঠাতা: **জহির আহমদ বকুল''' কলেজ প্রতিষ্ঠার ব্যাপারে একমত পোষণ করেন। এবং তার একটা নেশা সে বিভিন্ন এলাকায় স্কুল কলেজ ও মাদ্রারাসা প্রতিষ্ঠার ব্যাপারে ব্যাপক প্রচার প্রচারনার অংশ হিসেবে এলাকার শিক্ষানুরাগী ব্যক্তিদের সাথে আলাপ আলোচনা শুরু করেন। কলেজ প্রতিষ্ঠার ব্যাপারে এলাকার সর্বস্তরের মানুষের ব্যাপক সাড়া পেয়ে সর্বসাধারনের দানকৃত অর্থ দিয়ে আহমদনগর কমপ্লেক্সেরে পাশে সংলগ্ন পুকুরের পূর্বপাড়ে মানুষের দানকৃত ৭০,০০০/- টাকায় ২৫ কাঠা জমি ক্রয় করেন। পরবর্তীতে টিনসেটের ভবন তৈরি করে শিক্ষা কার্যক্রম চালু করে। পরবর্তীতে এমপিকরণ হয় কলেজটি। এবং পর্যায়ক্রমে গণপ্রজাতন্ত্রী বাংলাদেশ সরকারের নির্দেশে দুই তালা বিশিষ্ট ভবন নির্মাণ হয়।

## অবকাঠামো
এ প্রতিষ্ঠানে দুইতালা বিশিষ্ট একটি ভবন ও একতলা বিশিষ্ট ভবন রয়েছে। কলেজ ক্যাম্পাস রয়েছে কলেজের  নিজস্ব খেলার মাঠ রয়েছে ও প্রশাসনিক ভবন আছে।

## শিক্ষা কার্যক্রম
প্রতিষ্ঠানটি রাজশাহী শিক্ষা বোর্ডের অধীনে শিক্ষা কার্যক্রম পরিচালনা করে। এ প্রতিষ্ঠানে উচ্চ মাধ্যমিক পর্যায়ে তিনটি বিভাগ রয়েছে। এগুলো হলো:
# বিজ্ঞান বিভাগ
# মানবিক বিভাগ
# বাণিজ্য বিভাগ

## তথ্যসূত্র

বিষয়শ্রেণী:চাঁপাইনবাবগঞ্জ জেলার মহাবিদ্যালয়
বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:গার্হস্থ্য অর্থনীতি ইউনিট
অ্যাবিগেল লোফারো

**অ্যাবিগেল লোফারো** (জন্ম ১৯৬১) একজন মাল্টীয় বিচারক। তিনি মাল্টা বিশ্ববিদ্যালয়ের একজন স্নাতক।  আনা ফেলিসের পাশাপাশি, তিনি ছিলেন মাল্টায় নিযুক্ত প্রথম মহিলা বিচারক। 

## এছাড়াও দেখুন

* মাল্টার বিচার বিভাগ

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রথম নারী বিচারক
বিষয়শ্রেণী:মাল্টা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাল্টীয় নারী
বিষয়শ্রেণী:২১শ শতাব্দীর নারী বিচারক
বিষয়শ্রেণী:২১শ শতাব্দীর মাল্টীয় বিচারক
শিয়া ওলামা কাউন্সিল

**শিয়া ওলামা কাউন্সিল (এসইউসি)** ( )(ইংরেজি : কাউন্সিল অফ শিয়া মুসলিম স্কলারস) হল পাকিস্তানের একটি শিয়া মুসলিম ধর্মীয় রাজনৈতিক সংগঠন এবং ইরানের ইসলামিক কাউন্সিলে এর সাথে যুক্ত শিয়া মুসলিমদের একটি বোর্ড। এর লক্ষ্য পাকিস্তানের শিয়া মুসলমানদের জন্য ব্যক্তিগত আইন হিসাবে বারোটি শিয়া ইসলাম প্রবর্তন করা, যাতে তাদের অনুসরণ করার জন্য অন্য কোনো চিন্তাধারা জোরপূর্বক চাপিয়ে দেওয়া না হয়। এটি পাকিস্তানে ইসলামী তেহরিক বা তেহরিক-ই-জাফরিয়া নামেও পরিচিত।

## তথ্যসূত্র

বিষয়শ্রেণী:পাকিস্তান ভিত্তিক ইসলামি সংগঠন
বিষয়শ্রেণী:পাকিস্তানে শিয়া ইসলাম
ডাইনা অপোলস্কাইটি

**ডাইনা ওপোলস্কাইটি-কোভালসিকিয়েনি** (জন্ম ১৯৭৯) একজন লিথুয়ানীয় লেখিকা।

তিনি ভিলকাভিসকিসে জন্মগ্রহণ করেছিলেন। তিনি লিথুয়ানিয়ান ইউনিভার্সিটি অফ এডুকেশনাল সায়েন্সেস থেকে স্নাতক হন। তিনি ২০০০ সালে *ড্রোজলেস* নামে ছোট গল্পের সংকলনের মাধ্যমে সাহিত্যে আত্মপ্রকাশ করেন। সেই থেকে, তিনি তরুণ প্রাপ্তবয়স্ক সাহিত্যের একজন সুপরিচিত লেখক হয়ে উঠেছেন। আরেকটি ছোট গল্প সংকলন *ডিনু পিরামিডেস* (২০১৯-এ প্রকাশিত) সাহিত্যের ইইউ পুরস্কার জিতেছে।

তিনি পিলভিসকিয়াইতে উচ্চ বিদ্যালয়ের শিক্ষক হিসাবে কাজ করেন।

## তথ্যসূত্র

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিথুয়ানীয় শিশুতোষ লেখিকা
বিষয়শ্রেণী:লিথুয়ানীয় লেখিকা
বিষয়শ্রেণী:লিথুয়ানীয় শিশুতোষ লেখক
বিষয়শ্রেণী:২১শ শতাব্দীর লিথুয়ানীয় লেখক
পাটালীগঞ্জের পুতুলখেলা

**পাটালীগঞ্জের পুতুলখেলা** ২০২৫ সালের একটি বাংলা ভাষার ভারতীয় হাস্যরসাত্মক নাট্য চলচ্চিত্র। জালান প্রোডাকশনের ব্যানারে প্রযোজনা করেছেন শুভঙ্কর চট্টোপাধ্যায়। প্রধান চরিত্রে অভিনয় করেছেন পরাণ বন্দ্যোপাধ্যায়, দিতিপ্রিয়া রায় ও সোহম মজুমদার। যা ১০ জানুয়ারি প্রেক্ষাগৃহে মুক্তি পায়।

ছবির কাহিনীকার ইমন চক্রবর্তী। সঙ্গীত পরিচালনার দায়িত্বে রয়েছেন শুভদীপ গুহ ও চিত্রগ্রহণ করছেন গোপী ভগত।

## অভিনয়শিল্পী
* পরাণ বন্দ্যোপাধ্যায় - সাইবল মুখোপাধ্যায়
* দিতিপ্রিয়া রায় - রাই
* সোহম মজুমদার - গোপাল মুখোপাধ্যায়
* তনিমা সেন - পদ্মারাণী
* রজতাভ দত্ত - সুবোধ মাল
* দীপঙ্কর দে - গুরুদেব
* মীর আফসার আলী - মীর
* সুমিত সমাদ্দার - সাধন সরকার
* মানসী সিনহা - কানন মুখোপাধ্যায়
* সুব্রত গুহ রায়
* প্রদীপ ধর
* দেবপ্রতীম দাশগুপ্ত
## সঙ্গীত
ইমন চক্রবর্তীর গাওয়া ‘এই যে দুনিয়া’ ফোক ও ফিউশনের মিশেলে তৈরি। অন্যদিকে, অনুপম রায় ও প্রশমিতা পালের প্রথম যুগল গান ‘বাইয়া যাও মাঝি’ গ্রামবাংলার সরল জীবন ও প্রকৃতির রূপ তুলে ধরেছে। গানগুলোর সুর দিয়েছেন শুভদীপ গুহ।

## মুক্তি
চলচ্চিত্রটি ২০২৫ সালের ১০ই জানুয়ারি পশ্চিমবঙ্গের প্রেক্ষাগৃহে মুক্তি পায়।
## তথ্যসূত্র

## বহিঃসংযোগ
* 

বিষয়শ্রেণী:২০২৫-এর হাস্যরসাত্মক চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:শুভঙ্কর চট্টোপাধ্যায় পরিচালিত চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
ভাগ্যলক্ষ্মী (২০২৫-এর চলচ্চিত্র)

**ভাগ্যলক্ষ্মী** ২০২৫ সালের একটি বাংলা ভাষার ভারতীয় রহস্যধর্মী ক্রাইম থ্রিলার চলচ্চিত্র। নন্দী মুভিজের ব্যানারে লিখেছেন এবং পরিচালনা করেছেন মৈনাক ভৌমিক। প্রধান চরিত্রে অভিনয় করেছেন ঋত্বিক চক্রবর্তী ও শোলাঙ্কি রায়। যা ১০ জানুয়ারি প্রেক্ষাগৃহে মুক্তি পেয়েছে।

পরিচালক মৈনাক ভৌমিকের এই ছবিতে প্রথমবার ঋত্বিক চক্রবর্তী ও শোলাঙ্কি রায় জুটি হিসাবে দেখা গেছে ।

## পটভূমি
"সত্য ও কাবেরী" মধ্যবিত্ত দম্পতির জীবনের চড়াই-উতরাই এবং এক অনিশ্চিত পরিস্থিতিকে কেন্দ্র করে নির্মিত একটি ছবি। সত্য ও কাবেরী তাদের একমাত্র ছেলেকে উচ্চশিক্ষার জন্য দিল্লিতে পাঠিয়েছে, যা তাদের অর্থনৈতিক অবস্থার ওপর বড় চাপ সৃষ্টি করে। মধ্য ত্রিশের এই দম্পতি কঠোর পরিশ্রম করে নিজেদের জীবন এগিয়ে নিয়ে যাচ্ছিল।

তাদের ছেলে দিল্লিতে সত্যর ভাইয়ের সঙ্গে থাকছে, এবং দম্পতি এক প্রকার ধৈর্য ধরে তাদের সীমিত জীবনের সঙ্গে মানিয়ে নিচ্ছিল। তবে, তাদের জীবন এক অপ্রত্যাশিত মোড় নেয়, যখন তাদের পুরোনো এক বন্ধু আকস্মিকভাবে তাদের বাড়িতে আসে। বন্ধুর আকস্মিক উপস্থিতি তাদের জীবনে কিছুটা উষ্ণতা আনে, কিন্তু পরিস্থিতি নাটকীয়ভাবে পাল্টে যায় যখন সেই বন্ধু রহস্যজনকভাবে মারা যায়।

মৃত্যুর পর, বন্ধুর ফেলে যাওয়া একটি স্যুটকেস তাদের সামনে আসে, যা ভর্তি টাকায়। এই স্যুটকেসকে ঘিরে তাদের জীবনে একের পর এক জটিলতা সৃষ্টি হয়। স্যুটকেসটি শুধু তাদের অর্থনৈতিক অবস্থার পরিবর্তনের সম্ভাবনা আনে না, বরং এটি তাদের নৈতিকতা, সম্পর্ক এবং জীবনের উদ্দেশ্য নিয়ে এক গভীর প্রশ্ন তোলে।

## অভিনয়শিল্পী
* ঋত্বিক চক্রবর্তী - সত্য
* শোলাঙ্কি রায় - কাবেরী
* লোকনাথ দে
* সুজন নীল মুখার্জি
* যুধাজিৎ সরকার
* সুব্রত দত্ত
* দেবপ্রিয় মুখোপাধ্যায়
* স্বস্তিকা দত্ত
* নীল মুখোপাধ্যায়

## মুক্তি
২০২৫ সালের ১০ই জানুয়ারি পশ্চিমবঙ্গের প্রেক্ষাগৃহে মুক্তি পেয়েছে।

## তথ্যসূত্র

## বহিঃসংযোগ
*

বিষয়শ্রেণী:২০২৫-এর রোমাঞ্চকর চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
এভলিন মিওট

**এভলিন মিওট** (জন্ম ১৯৪৩) একজন হাইতিয় মডেল এবং সুন্দরী প্রতিযোগিতার শিরোপাধারী যিনি মিস হাইতি ১৯৬২ এর মুকুট পেয়েছিলেন। তিনিই প্রথম কৃষ্ণাঙ্গ নারী যিনি মিস ইউনিভার্স ১৯৬২ এর সেরা পনেরোতে পৌঁছেছিলেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস ইউনিভার্স ১৯৬২-এর প্রতিযোগী
বিষয়শ্রেণী:হাইতিয় নারী মডেল
বিষয়শ্রেণী:হাইতিয় সুন্দরী প্রতিযোগিতার বিজয়ী
গুলসুম্বি শরিফোভা

**গুলসুম্বি শরিফোভা** (জন্ম ২ ডিসেম্বর ১৯৯৭) একজন তাজিকিস্তানি ক্রীড়াবিদ। তিনি ২০১৯ বিশ্ব অ্যাথলেটিক্স চ্যাম্পিয়নশিপে মহিলাদের ২০০ মিটার ইভেন্টে প্রতিদ্বন্দ্বিতা করেছিলেন। তবে তিনি সেমিফাইনালে পৌঁছাতে ব্যর্থ হন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তাজিকিস্তানি নারী স্প্রিন্টার
বিষয়শ্রেণী:তাজিকিস্তানের বিশ্ব অ্যাথলেটিক্স চ্যাম্পিয়নশিপের ক্রীড়াবিদ
বিষয়শ্রেণী:জন্মের স্থান অনুপস্থিত (জীবিত ব্যক্তি)
মায়সা রেজেপোয়া

**মায়সা রেজেপোভা** (জন্ম ৪ জানুয়ারী, ১৯৯৩, আশখাবাদে) একজন তুর্কমেন স্প্রিন্টার। তিনি ২০১২ গ্রীষ্মকালীন অলিম্পিকে ১০০ মিটার প্রতিযোগিতায় অংশ নিয়েছিলেন; তিনি ১২.৮০ সেকেন্ডের ব্যক্তিগত সেরাতে প্রাথমিক দৌড়েছিলেন, কিন্তু প্রথম রাউন্ডে পৌঁছাতে পারেনি।

## তথ্যসূত্র

## বহিঃসংযোগ

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:২১শ শতাব্দীর তুর্কমেন নারী
বিষয়শ্রেণী:তুর্কমেনিস্তানের এশিয়ান গেমসের প্রতিযোগী
বিষয়শ্রেণী:তুর্কমেনিস্তানের অলিম্পিক ক্রীড়াবিদ
বিষয়শ্রেণী:তুর্কমেন নারী স্প্রিন্টার
সহ-ব্যাখ্যাযোগ্যতা

গাণিতিক যুক্তিতে, **সহ-ব্যাখ্যাযোগ্যতা** হলো আনুষ্ঠানিক তত্ত্বে একটি বাইনারি সম্পর্ক: একটি আনুষ্ঠানিক তত্ত্ব T অন্য একটি তত্ত্ব S এ **ব্যাখ্যাযোগ্য**, যখন S এর ভাষা T এর ভাষায় এমনভাবে অনুবাদ করা যেতে পারে যে S প্রতিটি সূত্রকে প্রমাণ করে যার অনুবাদ T এর একটি উপপাদ্য। সূত্রগুলির যৌক্তিক কাঠামো সংরক্ষণের জন্য এখানে "অনুবাদ" করা প্রয়োজন।

এই ধারণাটি, দ্বৈত ব্যাখ্যার অর্থে, জাপারিডজে (১৯৯৩) দ্বারা প্রবর্তিত হয়েছিল, যিনি আরও প্রমাণ করেছিলেন যে, পেনো গাণিতিক তত্ত্ব এবং কার্যকর স্বতঃসিদ্ধকরণ সহ যে কোনও শক্তিশালী তত্ত্বের জন্য, সহ-ব্যাখ্যাযোগ্যতা \Sigma_1 এর সমতূল্য।

## তথ্যসূত্র
*.
*.

বিষয়শ্রেণী:গাণিতিক সম্বন্ধ
বিষয়শ্রেণী:গাণিতিক যুক্তিবিজ্ঞান
ক্রিস্ট-কিসেলেভের সর্বাধিক অসমতা

গণিতে, **ক্রিস্ট-কিসেলেভের সর্বাধিক অসমতা** হলো পরিস্রাবণের জন্য সর্বাধিক অসমতা, যা গণিতবিদ মাইকেল ক্রিস্ট এবং আলেকজান্ডার কিসেলেভের নামে নামকরণ করা হয়েছে।

## ক্রমাগত পরিস্রাবণ
**ক্রমাগত পরিস্রাবণের** ((M,\mu)) হলো পরিমাপযোগ্য সেটের একটি পরিবার \{A_\alpha\}_{\alpha\in\mathbb{R}}

# A_\alpha\nearrow M, \bigcap_{\alpha\in\mathbb{R}}A_\alpha=\emptyset, and \mu(A_\beta\setminus A_\alpha) for all \beta>\alpha (stratific, স্ট্র্যাটিফিক) 
# \lim_{\varepsilon\to0^+}\mu(A_{\alpha+\varepsilon}\setminus A_\alpha)=\lim_{\varepsilon\to0^+}\mu(A_\alpha\setminus A_{\alpha+\varepsilon})=0 (continuity, ধারাবাহিকতা)

উদাহরণস্বরূপ, \R = M পরিমাপ সঙ্গে \mu, যার কোন বিশুদ্ধ বিন্দু নেই এবং

: A_\alpha:=\begin{cases}\{|x|\le\alpha\},&\alpha>0, \\ \emptyset,&\alpha\le0. \end{cases}

হলো একটি ক্রমাগত পরিস্রাবণ।

## কন্টিনিউম সংস্করণ
ধরি,1\le p এবং মনে করি T:L^p(M,\mu)\to L^q(N,\nu) হলো \sigma-সীমার (M,\mu),(N,\nu) একটি সীমাবদ্ধ লিনিয়ার অপারেটর। ক্রিস্ট-কিসেলেভের সর্বাধিক ফাংশনের সংজ্ঞা থেকে পাই-

T^*f:=\sup_\alpha|T(f\chi_\alpha)|,

যেখানে \chi_\alpha:=\chi_{A_\alpha}। পরবর্তীতে T^*:L^p(M,\mu)\to L^q(N,\nu) একটি সীমাবদ্ধ অপারেটর হবে, এবং

\|T^*f\|_q\le2^{-(p^{-1}-q^{-1})}(1-2^{-(p^{-1}-q^{-1})})^{-1}\|T\|\|f\|_p.

## বিচ্ছিন্ন সংস্করণ
ধরি, 1\le p এবং মনে করি W:\ell^p(\mathbb{Z})\to L^q(N,\nu) হলো \sigma-সীমা (M,\mu),(N,\nu) এর জন্য একটি সীমাবদ্ধ লিনিয়ার অপারেটর। a\in\ell^p(\mathbb{Z}) এর জন্য, সংজ্ঞা থেকে পাই-

: (\chi_n a):=\begin{cases}a_k,&|k|\le n\\0,&\text{otherwise}.\end{cases}

এবং \sup_{n\in\mathbb{Z}^{\ge0}}|W(\chi_na)|=:W^*(a)। পরবর্তীতে W^*:\ell^p(\mathbb{Z})\to L^q(N,\nu) একটি সীমাবদ্ধ অপারেটর হবে।

এখানে, A_\alpha=\begin{cases}[-\alpha,\alpha],&\alpha>0\\\emptyset,&\alpha\le0\end{cases}.

বিচ্ছিন্ন সংস্করণটি কনটিনিউম সংস্করণ থেকে প্রমাণ করা যায়, T:L^p(\mathbb{R},dx)\to L^q(N,\nu) গঠনের মাধ্যমে।

## প্রয়োগ
ফুরিয়ার রূপান্তর এবং ফুরিয়ার সিরিজ সম্মিলনের পাশাপাশি স্রোডিঙ্গারের অপারেটরদের অধ্যয়নের ক্ষেত্রে ক্রিস্ট-কিসেলেভ সর্বাধিক অসমতার প্রয়োগ রয়েছে।

## তথ্যসূত্র

বিষয়শ্রেণী:গাণিতিক বিশ্লেষণ
বিষয়শ্রেণী:অসমতা
বিষয়শ্রেণী:পরিমাপ তত্ত্ব
বাহামাস অলিম্পিক কমিটি

**বাহামাস অলিম্পিক কমিটি** (; এছাড়াও সংক্ষেপে আইওসি কোড **বিএএইচ** দ্বারা পরিচিত) হলো বাহামা দ্বীপপুঞ্জের জাতীয় অলিম্পিক কমিটি। এই সংস্থাটির ১৯৫২ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বাহামা দ্বীপপুঞ্জের নাসাউতে অবস্থিত।

বর্তমানে বাহামাস অলিম্পিক কমিটির সভাপতির দায়িত্ব পালন করছেন রোমেল নোলেস, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ডেরন ডোনাল্ডসন।

## ইতিহাস
১৯৫২ সালে বাহামা দ্বীপপুঞ্জের বহু-ক্রীড়ার সর্বোচ্চ সংস্থা হিসেবে বাহামাস অলিম্পিক কমিটি প্রতিষ্ঠিত হয়েছে। জর্জ উইলিয়াম কেলি রবার্টস এই সংস্থার প্রথম সভাপতির দায়িত্ব পালন করেছেন, যিনি ১৯৫২ হতে ১৯৫৭ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার বছরেই বাহামা দ্বীপপুঞ্জ ১৯৫২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে বাহামা দ্বীপপুঞ্জ

## তথ্যসূত্র

## বহিঃসংযোগ
*  
* এএনওসিতে বাহামাস অলিম্পিক কমিটি 
* অলিম্পিডিয়ায় বাহামাস অলিম্পিক কমিটি 
* অলিম্পিক.কমে বাহামাস অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে বাহামা দ্বীপপুঞ্জ
বিষয়শ্রেণী:বাহামা দ্বীপপুঞ্জের ক্রীড়া পরিচালনা পরিষদ
বিষয়শ্রেণী:১৯৫২-এ বাহামা দ্বীপপুঞ্জে প্রতিষ্ঠিত
বিষয়শ্রেণী:১৯৫২-এ প্রতিষ্ঠিত ক্রীড়া সংস্থা
ফ্যাব্রি গ্যাপ উপপাদ্য

গণিতে **ফ্যাব্রি গ্যাপ উপপাদ্য** একটি জটিল ঘাতবিশিষ্ট ধারার বিশ্লেষণাত্মক সম্প্রসারণের ফল, যার অশূন্য পদগুলির মধ্যে একটি নির্দিষ্ট "ফাঁক" থাকে। এমন একটি পাওয়ার সিরিজ "খারাপ আচরণযুক্ত", কারণ এটি সঙ্ঘ চক্রের অংশব্যাসার্ধের সীমারেখার উপর কোথাও বিশ্লেষণাত্মক ফাংশন হিসেবে সম্প্রসারিত করা সম্ভব নয়।

এই উপপাদ্যটি তুরানের পদ্ধতির প্রথম প্রধান উপপাদ্য থেকে উদ্ভূত হতে পারে।

## উপপাদ্যের বিবৃতি

ধরা যাক, ০&nbsp;&lt;&nbsp;*p*১&nbsp;&lt;&nbsp;*p*২&nbsp;&lt;&nbsp;... একটি পূর্ণসংখ্যার অনুক্রম, যাতে *p**n*/*n* অনন্তের দিকে বিচ্ছিন্ন হয়।  ধরা যাক, (*&alpha;**j*)*j*∈**N** একটি জটিল সংখ্যার অনুক্রম, যাতে পাওয়ার সিরিজ

:f(z) = \sum_{j \in \mathbf{N}} \alpha_{j} z^{p_{j}}

এর সমাবেশ চক্রের অংশব্যাসার্ধ ১। তখন ঐ সিরিজ *f*-এর জন্য একক চক্র একটি প্রাকৃতিক সীমা।

## বিপরীত
এই উপপাদ্যের একটি বিপরীত ফল জর্জ পোলিয়া প্রতিষ্ঠা করেন। যদি lim inf *p**n*/*n* সসীম হয়, তবে একটি পাওয়ার সিরিজ থাকা সম্ভব, যার সূচকের অনুক্রম *p**n*, অংশব্যাসার্ধ ১ এবং একক চক্র প্রাকৃতিক সীমা নয়।

## তথ্যসূত্র

* 
* 

বিষয়শ্রেণী:জটিল বিশ্লেষণের উপপাদ্য
বিষয়শ্রেণী:গাণিতিক ধারা
কোপল্যান্ড–এরডশ ধ্রুবক

**কোপল্যান্ড–এর্দশ ধ্রুবক** হলো "০." এর সাথে প্রধান সংখ্যাগুলির বেস ১০ প্রতিনিধিত্বগুলির ক্রম সংযোজন। এর মান, আধুনিক প্রধান সংখ্যার সংজ্ঞা অনুসারে, আনুমানিক

:০.২৩৫৭১১১৩১৭১৯২৩২৯৩১৩৭৪১৪৩... ।

ধ্রুবকটি অযৌক্তিক; এটি ডিরিচলেটের সুত্র গণনা বা বারট্রান্ডের সিদ্ধান্ত (হার্ডি এবং রাইট, পৃষ্ঠা ১১৩) অথবা রামারের সিদ্ধান্ত দ্বারা প্রমাণিত হতে পারে যে প্রতিটি জোড়া পূর্ণসংখ্যা সর্বাধিক ছয়টি প্রধান সংখ্যার যোগফল। এটি এর সাধারণতার মাধ্যমে সরাসরি প্রমাণিত হয় (নিচে দেখুন)।

একটি অনুরূপ যুক্তি দ্বারা, যে কোনো ধ্রুবক যা "০." এর সাথে সমস্ত প্রধান সংখ্যা গুলি একটি গণনা গতিবিধি *ডি*এন*+*এ* যেখানে *এ* হল [[যৌগিক সংখ্যা|যৌগিক]] *ডি* এবং ১০ এর প্রতি, তা অযৌক্তিক হবে; যেমন, ৪*এন*+১ অথবা ৮*এন*+১ আকারের প্রধান সংখ্যা। ডিরিচলেটের সুত্র অনুযায়ী, গণনা গতিবিধি *ডি*এন· ১০<sup>*এম*</sup>+*এ* সমস্ত *এম* এর জন্য প্রধান সংখ্যা ধারণ করে, এবং সেই প্রধান সংখ্যা গুলি *সিডি*+*এ* তে আছে, তাই সংযোজিত প্রধান সংখ্যা গুলি শূন্য ডিজিটের অসীম দীর্ঘ সিকোয়েন্স ধারণ করে।

দশমিক পদ্ধতিতে, ধ্রুবকটি একটি [[সাধারণ সংখ্যা]], যা [[আর্থার হারবার্ট কোপল্যান্ড]] এবং [[পল এর্দশ]] ১৯৪৬ সালে প্রমাণ করেছিলেন (তাহলে ধ্রুবকের নামকরণ)।

ধ্রুবকটি দ্বারা প্রদত্ত
:<math>\displaystyle \sum_{n=1}^\infty p_n 10^{-\left(n + \sum_{k=1}^n \lfloor \log_{10}{p_k} \rfloor \right)}</math>

যেখানে *পএন* হল *এন''তম প্রধান সংখ্যা।

এর সরল ক্রমাগত ভগ্নাংশ হলো [০; ৪, ৪, ৮, ১৬, ১৮, ৫, ১, ...] ()।

## তথ্যসূত্র

বিষয়শ্রেণী:অমূলদ সংখ্যা
বিষয়শ্রেণী:মৌলিক সংখ্যা
বিষয়শ্রেণী:গাণিতিক ধ্রুবক
অটোবানকির্চে জিগালান্ট

থাম্ব|ভবনের পেছন দিক
**অটোবানকির্চে জিগালান্ট** () জার্মানির নর্ড রাইন-ভেস্টফালেনের উইলন্সডর্ফের কাছে দেশটির জাতীয় সড়ক বুন্দেসঅটোবান ৪৫- এরপাশে অবস্থিত 'সকল খ্রিস্টান সম্প্রদায়ের' সড়ক গির্জা। এটির অভিনব স্থাপত্য নকশার জন্য নকশাকারি প্রতিষ্ঠান স্নাইডার+শুমাখার নির্মাণের আগেই পুরস্কার জিতে। বাহিরে সাদা রঙে আবৃত গির্জার অভ্যন্তর ছাদ থেকে মেঝে পর্যন্ত পুরোটাই কাঠের ফ্রেমে আবৃত। ২০১৩ সালে খুলে দেওয়া ভবনটি বেশ কয়েকটি স্থাপত্য পুরস্কার পেয়েছে।

## ইতিহাস
এটি ব্যক্তিগত অর্থায়নের মাধ্যমে নির্মাণ করা জার্মান সড়ক গির্জার অন্যতম। গির্জার নকশা ফ্রাঙ্কফুর্ট ভিত্তিক স্থাপত্য প্রতিষ্ঠান  করেছিল। নকশাটি ২০০৯ সালে একটি স্থাপত্য প্রতিযোগিতা জিতেছে। পরে বেশ কয়েকটা পুরস্কার জিতেছে। ২০১৩ সালের ২৬ মে, গির্জার উদ্বোধন করা হয়েছিল। গির্জাটি সমস্ত সম্প্রদায়ের খ্রিস্টানদের দ্বারা শান্তি চিন্তার জন্য নিবেদিত এবং সর্বদা খোলা থাকে। একটি সমর্থন সমিতি গির্জার দেখভাল করে। সমর্থকরা প্রতি শুক্রবার ভক্তিমূলক আয়োজন করে এবং ধর্মীয় বিষয়, যেমন পবিত্র সঙ্গীতসহ মাঝে মাঝে সাংস্কৃতিক অনুষ্ঠানের আয়োজন করে।

## স্থাপত্য
গির্জার বাহ্যিক নকশা ত্রিভুজের মত সাধারণ জ্যামিতিক উপাদানের উপর ভিত্তি করে তৈরি, যার বেশিরভাগ আবরণ সাদা রঙে আবৃত। সড়ক থেকে গির্জাটি ভাঁজ করা কাগজের মতো দেখতে, এবং এর দুটি মিনার থাকার ইঙ্গিত দেয়। প্রবেশমুখে জার্মান শিল্পি পিটার জিজকার একটি টাইপোগ্রাফ রয়েছে, যেখানে গীতসংহিতা ৯১:১১ থেকে জার্মান ভাষায় উদ্ধৃত করা হয়েছে।

File:2020-09-06-wilnsdorf-autobahnkirche-siegerland-innenansicht-01.jpg| পাদ্রির বক্তৃতার মঞ্চ
File:2020-09-06-wilnsdorf-autobahnkirche-siegerland-innenansicht-04.jpg| মোমবাতি প্রজ্জ্বলনের তাক
File:2020-09-06-wilnsdorf-autobahnkirche-siegerland-innenansicht-07.jpg| প্রার্থনাকারিদের আসন বিন্যাস

গির্জার অভ্যন্তরে, কাঠের বিভিন্ন নকশার ৬৫০টি তক্তা দিয়ে সাজানো, যা বিমূর্ত বহিরাঙ্গনের সঙ্গে পূর্ণ বৈপরীত্যের সজ্জা। অভ্যন্তরের "জৈব" কাঠের কাঠামো একটি তাঁবুর স্মরণ করিয়ে দেয়। একটি কাঠের ফোকর করা কাঠামো বেদীর পিছনে বসানো হয়েছে, কাঠের কাঠামোর নকশার বৈশিষ্ট্য হচ্ছে ফোকর দিয়ে আসা আলোকে বিন্যাস্ত করে।

## পুরস্কার
ভবনটি বেশ কয়েকটি স্থাপত্য পুরস্কার অর্জন করেছে:

## তথ্যসূত্র

## বহিঃসংযোগ

* 
* *স্নাইডার + শুমাখার*-এর বাতায়নে অটোবানকির্চে জিগালান্ট

বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:নর্ডরাইন-ভেস্টফালেনের গির্জা
বিষয়শ্রেণী:২০১৩-এ সম্পন্ন গির্জা
বিষয়শ্রেণী:সড়ক গির্জা